Bizmut

Bizmut a Kristály ékkövek egyik eredeti tagja. A Lázadás vége felé, Rózsa és ő összevesztek véleményük miatt, így megharagudtak egymásra. Ez legvégül oda vezetett, hogy Bizmutot kipuffolták, ékkövét buborékba tették és Oroszlán dimenziójában hagyták. Rózsa ezután hazudott az ékköveknek, azt mondta, eltűnt egy harc közepén. 5.300 évvel ezután Rózsa fia, Steven véletlenül kiszabadította. Miután újra elutasították kérését, ő és Steven harcoltak egymás ellen, elvesztette fizikai megjelenését, és újra buborékba került Steven által. Ezúttal, nem úgy, mint Rózsa, Steven mindent elmesélt az ékköveknek.

## **Megjelenés**

Bizmutnak nagy, izmos teste van, széles vállakkal és az alsótesténél szélesebb mellkassal. Karjai láthatóan hosszabbak a lábainál. Halványkék bőre van. Szivárvány színű rasztahaja van, tehát minden tincs más színű. Ezeket a tincseket egy halványlila fejpánt fogja hátra. Bal vállán egy sötétvörös tetoválás helyezkedik el, amely formája egy csillag. Fekete kantáros köpenyt hord, rózsaszín csillagszerű övvel. Szilvaszínű nadrág van rajta és egy olyan cipőt hord, mint Ametiszt, csak feketében.

Ékköve a mellkasának közepén helyezkedik el, formája észrevehetően konkáv.

## **Személyiség**

Bizmut barátságos, féktelen, vad, elszánt, figyelmes, és érzékeny. Nem fél attól, hogy kimondja, amit gondol, vagy hogy azt tegye, amit jónak tart. Bár Bizmut nagyon aggódik barátaiért, rendkívül gyűlöli az Otthoni eliteket, különösen a Gyémánt Hatalmat.

Bizmut személyisége agresszív, még akkor is, amikor gyengéden viselkedik. Mikor látta barátjait, Gyöngyöt és Gránátot, azonnal megölelte őket csonttörő erősséggel. Beszédmódja tompa és lényegretörő, illetve anélkül is cselekszik, hogy a körülötte lévő személyek nem egyeztek bele. Élvezi a harcolást: Vidáman idézi fel az emlékeit a harcokról, amiben például ő és Gránát közösen vettek részt az Ékkő Otthon seregei ellen, és imád vívni. Ha szembeszállnak vele, előbb támad, aztán tesz fel kérdéseket. Van emellett egy játékos oldala: gyakran alkot szóvicceket a "Bizmut" szó segítségével, illetve hecceli a többi Kristály ékkövet.

Bizmut nagy áldozatokat képes hozni barátaiért. Fegyvereket kovácsol nekik, hogy kiegészítse már meglévő képességeiket; játékosan kötekedik velük, míg élnek, de meggyászolja őket, ha tudtára adják, hogy eltávoztak. Az, hogy az utolsó Kristály ékkövek nem tudták, hogy egy buborékban pihent Oroszlán sörényén belül zavarja és bántja őt.

Bizmut emellett élvezi a Kristály ékkövek által nyújtott szabadságot és a lehetőségeket. Szenvedéllyel és csodálattal beszél arról, hogy Steven önmaga lehet (Rózsa Kvarc másolata helyett) és ő pedig képes magát megkülönböztetni más bizmutoktól úgy, hogy saját szívére hallgat egy kőbe vésett szerep helyett. Bizmut passziója a saját és mások szabadságáért ad neki bátorságot az Ékkő Otthon elleni harcoláshoz. Rendkívül megsértették az "Otthoni elitek" azzal, hogy a munkájuk elvégzésére kötelezték őt, és ez a megsértődés a féktelen haragjában jelenik meg.

Bizmut vérszomjas és minden áron megnyeri az Otthonnal folytatott háborút. Nem hisz az Otthon vezetőségében, hanem rövden gonosznak tartja őket, és kötelességének érzi felszabadítani az ékköveket az Otthon szabályai alól. Az elszántsága miatt képes akármit megtenni azért, hogy megbosszulja ellenségeit, még ha nem is neki van igaza. Ez a gondolkodásmódja eredményezte az Áttörés megépítését, amelyet az Otthon legyőzésének egyetlen módszerének tart, a használatának erkölcsi problémáinak ellenére. Ez eredményezte azt, hogy Stevenre támadott az összetörésének vágyával, akiről azt hitte, hogy Rózsa Kvarc, és megint meg akarja állítani őt. Amikor az Ékkő Otthon legyőzéséről van szó, Bizmut teljesen könyörtelenné és veszélyessé válik mindenki számára, aki akadályozza őt.

## **Háttere**

Bizmut eredetileg az Otthon építészeként dolgozott. Saját szavaiból gondoljuk, hogy éveken át segített az ékkő kolóniák kiépítésében, a Föld sem különbözött. Azonban Rózsa biztatásának hatására, a lázadó Kristály ékkövek oldalára állt. Ő készítette a Kristály ékkövek összes fegyverét a lázadás alatt, illetve ő maga is részt vett a harcokban.

Bizmut imádott Kristály ékkő lenni. Rózsa minden szava megérintette szívét, vezetője mondta el, hogy nem kell az Otthonra hallgatnia és önálló életbe kezdhet. Bizmut szoros kapcsolatot épített ki Gránáttal és Gyönggyel, de a csapat sok másik tagjával is. A háború közben Bizmut és Gránát egyedül intéztek el egy zászlóaljnyi kvarc katonát, Bizmut és Gyöngy megszálltak egy Otthoni csapatszállító hajót. Bizmut Rózsaszín Gyémánttal is szembe került más Kristály ékkövek oldalán.

Egy ismeretlen időpontban, még a háború vége előtt, Bizmut elkészítette az Áttörést ékkövek, különösen a gyémántok összetörésének céljából. Rózsa nem értett egyet Bizmut szándékával, ami Bizmutot feldühítette. Nem értette, miért tartaná Rózsa értékesebbnek ellenségüknek életét, mint sajátjukét. Mivel "más lehetőség nem volt", Bizmut rátámadt Rózsára, és az így kibontakozó konfliktus végére Bizmutot kipuffantották és buborékba zárták. Rózsa ezután senkinek nem árulta el az eseményeket, helyette azt mondta, Bizmut eltűnt a Zikkuratért folytatott küzdelemben. Évezredekkel Oroszlán halálja és feltámasztása után, Rózsa Bizmutot az ő dimenziójába rejtette el más személyes tulajdonával együtt.

## **Képességek**

Bizmut birtokolja az összes alap képességet, mint egy fegyver birtoklása, alakváltás, és természetfeletti erő.

### **Egyedi képességek**

* **Alakváltással készült fegyverek:** Bizmut könnyedén át tudja változtatni akár mindkét kezét mindenféle fegyverré, vagy eszközzé, például kalapáccsá, csavarhúzóvá, de még metszőollóvá is. Ezeket támadásra használja, vagy velük alakítja az anyagokat, mikor fegyvereket kovácsol. Ezek a fegyverek sokkal erősebbnek és keményebbnek jelennek meg, mintha egy más típusú ékkő csinálta volna ugyanezt. Ez valószínűleg eredeti kovács szerepét szolgálta.
* **Hőellenállás:**  Bizmut hihetetlenül nagy hőmérsékleteket tud kibírni. Úgy fürdik a lávában, mintha víz lenne, és védtelen kezében szállítja a szükséges lávát, mindenféle látható seb nélkül. Erre még Rubin és ezáltal Gránát képes.
* **Fejlett lehelet:** Láttuk Bizmutot úgy lehűteni egy forró kardot, amelyet lávába mártották, hogy egyszerűen ráfújt.

### **Jártasságok**

* **Profi építész:** A debütáló epizódjában Bizmut csodálatos épületeket, például arénákat és szentélyeket, épít, illetve elképesztően erős fegyverzetet kovácsol. Nem csoda, hiszem az Otthon építésze és Rózsa hadseregének fegyverkovácsa is volt.
	+ **Fegyverek módosítása:** Bizmut képes meglévő fegyverekre kiegészítőket és fejlesztéseket készíteni, például Gránát ökleihez tüskés végeket adott hozzá, Gyöngy lándzsáját egy háromágú szigonnyá, Ametiszt ostorát egy tüskés buzogánnyá alakította.
* **Emberfeletti erő:** Bizmut hihetetlen ereje Gránátéval versenyez, képes szilárd köveket apró darabokra törni az ütéseivel. Még a kézfegyvere nélkül is fel tudott emelni egy teljesen kőből készült szobrot a feje fölé emelni, aztán annyi erővel eldobni, hogy az krátert hagyott maga után egy kőfalban. Bizmut mesélte, hogy ő és Gránát legyőztek egy zászlóaljnyi kvarc katonát játszi könnyedséggel.

## **Érdekességek**

* Bizmut jellemző zenéjének és hangsorainak műfaja metal - kifigurázzák, mi is egy bizmut: fém (metal fém angolul)
	+ A gitár minden őt tartalmazó zenében megjelenik, de a "Bizmut műhelye" darabban jelentős szerepet kap, amelyet könnyű ipari metalnak tartanak.
* Bizmut bebuborékolt ékköve látható az "Oroszlán 3: Út a videóhoz" részben, amikor Steven először fedezte fel Oroszlán dimenzióját.
* Bizmut körülbelül 5300 éve vesztette el alakját, ami nagyjából a késői bronzkor ideje a Közép-Keleten.
* Bizmut volt az első tiszta ékkő, akit kipuffantott Steven.
* Egyelőre Bizmut az egyetlen olyan ismert ékkő, aki tiszta és nem is kísérlet, de mégis az Égető szobában tartják. Peridot hasonlóan be volt zárva az Égető szobába az "Elfogás és elengedés" epizódban, de még a rész végére kiszabadították őt. Squaridotot szintén buborékba zárták a felülírható bizonyosságú Save the Light játékban.
* Bizmut az egyetlen ismert Kristály ékkő, akit szándékosan kipuffantott egy másik Kristály ékkő, amikor már tagja volt a csapatnak. Peridot nem számít, mert ő még nem volt Kristály ékkő, amikor elvesztette fizikai megjelenését.
* Bizmut az első ékkő, aki egy fém.
* Bizmut és Gyöngy az egyetlen ékkövek, akiknek ékkövük nem ásvány. Azonban a valódi életben fel szokták őket használni ékszerhez és/vagy ékkőként.
* Bizmut az egyike azoknak az ékköveknek, akiknek köve konkáv.
* Mint Lapis Lazuli, Smaragd, Kék Achát, Görögdinnye Turmalin, Karneol és Akvamarin, még nem láttunk egy második, ilyen típusú ékkövet.
	+ Azonban Bizmut nagyon hasonlít egy ismeretlen ékkőre, aki kipuffasztotta Lapis-t a háború alatt a "Szép, régi világ" epizódban.
* Miután Bizmut megjelent a róla elnevezett epizódban, Rebecca Sugar megerősítette egy interjúban, hogy még látni fogjuk Bizmutot, azonban nem lehet tudni, mikor.
* A kinézetét a The Legend of Zelda sorozat Goronjai és a Tini Nindzsa Teknőcök inspirálták.